पाएं अपने शहर की ताज़ा ख़बरें और फ्री ई-पेपरडाउनलोड करें
इंदौर। नई कार में सवार युवक ने शिवाजी वाटिका चौराहा पर तीन लोगों को कट मार गिरा दिया, फिर खुद बीआरटीएस की रैलिंग में घुस गया। इसके बाद वह भाग गया। कुछ देर बाद लौटा तो लोगों ने पीट दिया।
ग्राम नैनोद के रहने वाले नीलेश पटेल ने 10 दिन पहले ही नई कार खरीदी थी। इसकी साज-सज्जा के लिए वह नेहरू स्टेडियम की एक ऑटो पार्ट्स दुकान पर गया। वहां से सामान फिट करवाकर लौट रहा था। चौराहे पर उसका संतुलन बिगड़ गया। दो बाइक सवारों को कट मारी तो वे गिर गए। उसे लगा हंगामा होगा और पिटाई होगी। इस डर से उसने रफ्तार बढ़ा दी। संतुलन बिगड़ा तो रैलिंग में घुस गया।
कार इतनी तेजी से घुसी की बोनट के नीचे वाला हिस्सा पांच फीट दूर फिका गया। कांच फूट गए, दरवाजे चपटे हो गए। अगला पहिया निकल गया। टक्कर के बाद नीलेश व्हाइट चर्च पर जाकर खड़ा गया। वहीं से नजारा देखता रहा। दस मिनट बाद वह मौके पर आया तो लोगों ने पहचान लिया। प्रत्यक्षदर्शियों के मुताबिक नीलेश नशे में था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn